Communitas » Kruisvaarders van Gordonsbaai
TuisbladTaakspanne VBO Kruisvaarders van Gordonsbaai
Kruisvaarders van Gordonsbaai
Written by Wilma le Roux on June 12, 2013 . Posted in VBO
Pinkster Gordonsbaai was vanjaar 'n absolute belewenis van beeld, klank en sielskos.
Jannie le Roux sê: "Ek het vir die Here gevra 'Wat gaan ons vanjaar met Pinkster doen?' en toe gee Hy vir my 'n prentjie."
Hierdie prentjie het gestalte gekry onder die hande van die entoesiastiese Pinksterspan wat die kansel omskep het in 'n Bybelse seilboot, kompleet met anker en wit seile wat bol in die wind (van die kanselwaaier).
Die stampvol kerk vol Kruisvaarders is elke aand saamgenooi op die geestelike reis, met die temalied wat die gemeente se koorleier en komponis, André Strydom, met die musiek van die fliek 1492 The Conquest of Paradise, geskryf het.
Elke aand het die diens begin met 'n oproep en hierdie temalied, waarna 'n inspirerende boodskap gevolg het. 'n Videoclip het dan die boodskap se kern nog verder vasgelê, en die aand is afgesluit met sangitems deur van die gemeente se vele kunstenaars.
Ons wag in spanning op 'n dvd om hierdie reis en ongelooflike belewenis met die res van die gelowiges te kan deel!